**Zmluva o dodávke elektriny č. XXX**

uzavretá podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“), zákona č. 251/2012 Z. z. o energetike a o zmene a doplnení niektorých zákonov (ďalej ako „**zákon o energetike**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“)

(ďalej ako „**Zmluva**“)

Uzatvorená medzi

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:**

**Číslo účtu (IBAN):**

**BIC:**

**Štatutárny orgán:** Ing. Peter Blaškovitš, generálny riaditeľ

**Právna forma**: príspevková organizáciazriadená rozhodnutím ministra hospodárstva SR č. 63/1999 s účinnosťou od 1. mája 1999 v znení nadväzujúcich rozhodnutí

**Vecne zodpovedný:**

**Kontakt:** tel. č.:

e-mail:

(ďalej ako „**Odberateľ**“)

a

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**Číslo účtu (IBAN):**

**BIC:**

**Štatutárny orgán:**

**Zapísaný:** .

**Oddiel:**

**Vložka číslo:**

**Vecne zodpovedný:**

**Kontakt:** tel. č.:

e-mail:

(ďalej ako „**Dodávateľ**“)

(spolu ďalej ako „**Zmluvné strany**“, jednotlivo ako „**Zmluvná strana**“)

**Preambula**

Túto Zmluvu uzatvárajú Odberateľ a Dodávateľ ako výsledok realizácie verejného obstarávania podľa § 66 zákona č. 343/2015 Z. z. o verejnom obstarávaní a o zmene o doplnení niektorých zákonov v znení neskorších predpisov za účelom zabezpečenia realizácie zákazky Dodávka elektrickej energie na rok 2023.

Článok I.

**Predmet Zmluvy**

### 1.1 Dodávateľ sa zaväzuje Odberateľovi na základe verejnej súťaže v zmysle Zákona o verejnom obstarávaní dodávať elektrickú energiu (ďalej len „elektrina“). Predmetom tejto Zmluvy je záväzok Dodávateľa po dobu účinnosti tejto Zmluvy:

a) dodávať elektrinu do odberných miest Odberateľa špecifikovaných v bode 2.3 tejto Zmluvy (ďalej len „**odberné miesto**“) za podmienok dohodnutých v tejto Zmluve a Všeobecných obchodných podmienkach vydávaných Dodávateľom, ktorých znenie je platné a účinné v deň podpisu tejto Zmluvy tvorí Prílohou č. 2 tejto Zmluvy (ďalej len „**VOP**“),

b) prevziať za Odberateľa zodpovednosť za odchýlku za odberné miesto voči zúčtovateľovi odchýlok,

c) zabezpečiť pre Odberateľa distribúciu elektriny a služby spojené s dodávkou elektriny (ďalej len „**distribučné služby**“).

**1.2** Predmetom tejto Zmluvy je tiež záväzok Odberateľa dodanú elektrinu odobrať a zaplatiť za dodávku elektriny a za distribučné služby cenu špecifikovanú v článku IV. tejto Zmluvy.

**1.3** Predmet Zmluvy musí spĺňať technické požiadavky a musí vyhovovať technickým normám a právnym predpisom platným na území SR.

**1.4** Dodávka elektriny bude uskutočňovaná podľa zákona o energetike a platných VOP.

**1.5** Dodávka elektriny je splnená prechodom elektriny z distribučnej sústavy príslušného prevádzkovateľa distribučnej sústavy (ďalej len „**PDS**“), ku ktorej je odberné miesto Odberateľa pripojené, do odberného miesta Odberateľa, t.j. prechodom elektriny cez odovzdávacie miesto, v ktorom sa zároveň uskutočňuje prechod vlastníckych práv k dodanej elektrine a nebezpečenstvo škody.

**Článok II.**

**Dodávka elektriny**

**2.1** Za elektrinu dodanú podľa tejto Zmluvy je považovaná elektrina, ktorá prešla meradlom v odbernom mieste, v množstve, ktoré Dodávateľovi poskytol **PDS**.

**2.2** Deň začiatku a ukončenia dodávky elektriny podľa tejto Zmluvy je nasledovný:

a) dátum a čas začiatku dodávky: 01.01.2023 o 00:00:00 hod,

b) dátum a čas ukončenia dodávky: 31.12.2023 o 24:00:00 hod.

**2.3** Zmluvné strany sa dohodli na dodávke elektriny v predpokladanom množstve odvodenom od spotreby Odberateľa v odbernom mieste na základe špecifikácie :

|  |  |  |
| --- | --- | --- |
| **Technická špecifikácia** | **Jednotka** | **Počet** |
| Predpokladaná ročná spotreba vo VT | MWh | 380 |
| Veľkosť hlavného ističa | Ampér | 3 x 800 A |
| Trojfázové napájanie | Volt | 400 |
| Adresa odberného miesta | Bajkalská 27, 827 99 Bratislava | |
| EIC OM | 24ZZ580314400006 | |
| Tarifa | 1T | |
| Napäťová úroveň | NN | |

**2.4** Odberateľ je povinný bez zbytočného odkladu písomne oznámiť Dodávateľovi všetky poruchy na elektromere alebo ak má pochybnosti o správnosti nameraných údajov.

**2.5** Odberateľ je povinný poskytnúť súčinností pri vykonávaní odpočtu alebo výmeny elektromera z dôvodu vypršania platnosti overenia alebo pri požiadavke o preskúšanie správnosti merania, poruche alebo zmeny Zmluvných podmienok.

**Článok III.**

**Zodpovednosť za odchýlku**

**3.1** Dodávka elektrickej energie vrátane prevzatia zodpovednosti za odchýlku a zabezpečenie distribúcie v kvalite zodpovedajúcej technickým podmienkam prevádzkovateľa distribučnej siete, dodržania platných právnych predpisov SR, technických podmienok a prevádzkového poriadku prevádzkovateľa distribučnej siete.

**Článok IV.**

**Cena a miesto plnenia**

**4.1** Celková cena za Predmet Zmluvy bola stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov nasledovne:

Cena za 1 MWh bez DPH..................................................................................... EUR

DPH 20 % ............................................................................................................ EUR

Cena za 1 MWh s DPH......................................................................................... EUR

Cena spolu za ...... MWh bez DPH...................................................................... EUR

DPH 20 % ........................................................................................................... EUR

Cena spolu za ...... MWh s DPH........................................................................... EUR

Podrobná špecifikácia ceny za Predmet Zmluvy tvorí Prílohu č. 1 tejto Zmluvy.

**4.2** Cena za 1 MWh je konečná a sú v nej zahrnuté všetky náklady Dodávateľa spojené s plnením podľa tejto Zmluvy. Cenu počas platnosti Zmluvy bude možné zmeniť len v prípade zmeny sadzby DPH a iných platných všeobecne záväzných právnych predpisov na základe písomného dodatku uzavretého Zmluvnými stranami.

**4.3** Miestom plnenia Zmluvy je: Bajkalská 27, 827 99 Bratislava.

**4.4** V prípade, že Dodávateľ nebol pred uzavretím Zmluvy platiteľom DPH a stane sa ním po jej uzavretí, nemá nárok na zvýšenie ceny o hodnotu DPH.

**4.5** Cena za zabezpečenie distribučných služieb je určená podľa množstva dodanej elektriny a dohodnutej výšky RK pre príslušné OM, v súlade s platnými cenovými rozhodnutiami ÚRSO vzťahujúcimi sa na distribučné služby poskytované príslušným PDS. Dodávateľ účtuje odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS. Cenové rozhodnutia ÚRSO a cenník služieb distribúcie sú uverejnené na webovom sídle príslušného PDS.

**4.6** V prípade, ak kumulovaný skutočný odber elektriny Odberateľa počas príslušného kalendárneho roka presiahne 110% predpokladanej ročnej spotreby uvedenej v bode 2.3 Zmluvy (ďalej len „PRS“), Dodávateľ je oprávnený zvýšiť cenu za každú MWh odobratú v príslušnom fakturačnom období nad PRS o 1,5-násobok priemernej mesačnej spotovej ceny, ktorá je pre každú hodinu každého dňa daného mesiaca ocenená hodinovou cenou elektriny na dennom trhu SR organizovanom spoločnosťou OKTE, a.s. Ceny sú pravidelne zverejňované na internetovej stránke OKTE a.s., pričom ako podklad pre výpočet sa použijú ceny uvedené v mesačných správach o dennom trhu (Mesačná správa o DT) z adresy https://okte.sk/sk/kratkodobytrh/zverejnenie-udajov/mesacna-sprava-o-dt/. V prípade, že sa umiestnenie príslušných hodnôt denného trhu zmení, resp. sa zmení názov Mesačnej správy o DT, Dodávateľ pre stanovenie ceny použije príslušné hodnoty zo zodpovedajúceho dostupného umiestnenia.

4.7 Odberateľ požaduje toleranciu objemu spotreby energií medzi predpokladaným množstvom a množstvom skutočne odobranej energie v rozsahu **+/- 10%.** Režim prenesenej zodpovednosti za odchýlku (zodpovedá dodávateľ energie vrátane nákladov s tým spojenými a rizikom zvýšenia ceny energie v dôsledku platby za odchýlky) sa viaže na naplánované množstvo energie uvedené v súťažných podkladoch.

**Článok V.**

**Platobné podmienky**

**5.1** Podrobná špecifikácia ceny za Predmet Zmluvy tvorí Prílohu č. 1 - Návrh uchádzača na plnenie kritéria.

**5.2** Celková cena za Predmet Zmluvy je konečná a nie je možné ju zvýšiť, pričom táto cena zahŕňa všetky náklady Dodávateľa.

**5.3** Dodávateľ berie na vedomie, že Objednávateľ neposkytuje preddavok ani zálohovú platbu na predmet Zmluvy.

**5.4** Zmluvné strany sa dohodli, že dohodnuté ceny budú Objednávateľom uhrádzané na základe vystavených mesačných faktúr. Lehota splatnosti faktúry podľa tejto Zmluvy je 30 dní odo dňa jej doručenia Odberateľovi. Faktúra bude vystavená po skončení kalendárneho mesiaca za skutočne spotrebované množstvo elektrickej energie v príslušnom kalendárnom mesiaci.

**5.5** Odberateľ uhradí dohodnuté ceny za Predmet Zmluvy na základe faktúr vystavených Dodávateľom, ktoré musia spĺňať všetky náležitosti účtovného odkladu v zmysle platných právnych predpisov. V opačnom prípade má Odberateľ právo faktúru vrátiť Dodávateľovi na doplnenie alebo opravu. Nová lehota splatnosti faktúry začína plynúť od doručenia opravnej alebo doplnenej faktúry Odberateľovi. Po dobu vybavovania reklamácie faktúry uplatnenej Odberateľom nie je Odberateľ v omeškaní s úhradou fakturovanej sumy a Dodávateľ nemá nárok na úhradu úroku z omeškania.

**5.6** Úhrada faktúry sa vykoná bezhotovostným prevodom na účet Dodávateľa.

**5.7** Faktúra sa považuje za uhradenú dňom odpísania finančných prostriedkov z účtu Odberateľa v prospech Dodávateľa.

**5.8** V prípade, ak Dodávateľ ku dňu podpisu tejto Zmluvy nie je platiteľom DPH, avšak po jej podpísaní sa ním stane, nemá nárok na zvýšenie ceny za predmet Zmluvy o hodnotu DPH.

**5.9** Pri nedodržaní lehoty splatnosti záväzkov, vyplývajúcich z tejto zmluvy, sú zmluvné strany oprávnené vyfakturovať úrok z omeškania vo výške 0,02 % z dlžnej čiastky za každý deň omeškania za obdobie odo dňa nasledujúceho po dni splatnosti faktúry do dňa pripísania platby na účet oprávnenej zmluvnej strany. Úrok z omeškania za nezaplatený preddavok za príslušný mesiac je dodávateľ oprávnený vyfakturovať odberateľovi za obdobie odo dňa jeho splatnosti do dňa vystavenia vyúčtovacej faktúry za príslušný mesiac. Uplatnením úroku z omeškania nezaniká nárok na náhradu škody prevyšujúcu vyfakturovaný úrok z omeškania.

Ak termín splatnosti akejkoľvek pohľadávky pripadne na deň pracovného pokoja alebo deň pracovného voľna, táto pohľadávka je splatná v najbližší nasledujúci pracovný deň.

V platobnom styku sú zmluvné strany povinné používať variabilný symbol, uvedený v príslušnom doklade (napr. vyúčtovacia faktúra). Odberateľ je povinný pri každej (i čiastočnej) úhrade faktúry uvádzať určený variabilný symbol. Ak odberateľ jednoznačne neurčí, na úhradu ktorého záväzku je platba určená, dodávateľ je oprávnený použiť túto platbu na úhradu najskôr splatného záväzku odberateľa, a to najskôr na príslušenstvo záväzku.

**Článok VI.**

**Doba platnosti Zmluvy**

**6.1.** Zmluva nadobúda platnosť dňom jej podpisu oboma Zmluvnými stranami a účinnosť dňa 01.01.2023 od 00:00 hod a uzatvára sa na dobu určitú do 31.12.2023 do 24:00 hod. Zmluvné strany sa v súlade s § 47a odsek 2 Občianskeho zákonníka dohodli, že povinne zverejňovaná Zmluva nadobúda účinnosť deň po jej zverejnení v Centrálnom registri zmlúv, a deň začiatku dodávky elektriny je uvedený v bode 2.2 tejto Zmluvy..

**6.2** Ak omeškanie Dodávateľa alebo Odberateľa znamená nepodstatné porušenie Zmluvnej povinnosti, môže druhá strana odstúpiť od Zmluvy len v prípade, že strana, ktorá je v omeškaní, nesplní svoju povinnosť ani v dodatočne primeranej lehote, ktorá jej na to bola poskytnutá. V prípade nepodstatného porušenia zmluvnej povinnosti v zmysle predchádzajúcej vety a v prípade podstatného porušenia povinnosti je každá zo Zmluvných strán oprávnená od Zmluvy odstúpiť písomným oznámením a odstúpení od Zmluvy doručeným druhej Zmluvnej strane.

**Článok VII.**

**Technické podmienky dodávky**

**7.1** Technické podmienky pripojenia, merania dodávky do odberného miesta sa riadia Prevádzkovým poriadkom PDS, do ktorej je odberné miesto pripojené.

**7.2** Akýkoľvek odber elektriny bez platnej Zmluvy o pripojení, Zmluvy o združenej dodávke je považovaný za neoprávnený odber a je sankcionovaný PDS.

**7.3** Dodávka do odberného miesta môže byť v opodstatnených prípadoch prerušená z dôvodu plánovanej údržby. Dodávateľ na základe informácii od PDS o odstávke bezodkladne informuje Odberateľa.

**7.4** Elektromer je vlastníctvom PDS a jeho výmena je nevyhnutným zásahom do pripojenia odberného miesta.

**7.5** Akékoľvek reklamácie rieši Dodávateľ v spolupráci s PDS.

**Článok VIII.**

**Náhrada škody**

**8.1** Ak niektorá zo Zmluvných strán poruší povinnosti vyplývajúce z tejto Zmluvy, má poškodená Zmluvná strana právo na náhradu preukázateľne vzniknutej škody (skutočnej škody a ušlého zisku) okrem prípadov, keď škody boli spôsobené obmedzením alebo prerušením dodávky elektriny a distribučných služieb v zmysle ustanovení Zákona o energetike a tejto Zmluvy, alebo okolnosťami vylučujúcimi zodpovednosť podľa § 374 Obchodného zákonníka.

**8.2** Dodávateľ nezodpovedá za škodu ani za ušlý zisk spôsobenú nedodaním elektriny, ktorá vznikla pri zabezpečovaní povinností vo všeobecnom hospodárskom záujme v zmysle Zákona o energetike.

**8.3** Dodávateľ tiež nezodpovedá za vzniknutú škodu ani za ušlý zisk, ak je dodávka elektriny zabezpečená cez zariadenie subjektu, ktorý nie je držiteľom licencie na distribúciu a neoddanie elektriny bolo spôsobené poruchou alebo inou udalosťou na tomto zariadení.

**8.4** Odberateľ zodpovedá za škodu spôsobenú neoprávneným odberom v súlade so Zákonom o energetike a s príslušnými všeobecne záväznými právnymi predpismi.

**8.5** Ak dôjde ukončeniu tejto Zmluvy z dôvodov na strane odberateľa pred uplynutím doby, na ktorú bola táto Zmluva uzatvorená, má Dodávateľ právo na náhradu škody, ktorá mu tým vznikla.

**8.6** Odberateľ s Dodávateľom sa budú navzájom informovať o všetkých skutočnostiach, pri ktorých sú si vedomí, že by mohli viesť ku škodám a usilovať sa hroziace škody odvrátiť.

**Článok IX.**

**Možnosti ukončenia Zmluvy**

* 1. Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov:
  2. odstúpením,
  3. výpoveďou,
  4. dohodou.
  5. Odberateľ je oprávnený písomne odstúpiť od Zmluvy v prípade, ak ešte nedošlo k plneniu zo Zmluvy a výsledok kontroly verejného obstarávania alebo administratívnej finančnej kontroly verejného obstarávania vykonanej zo strany sprostredkovateľského orgánu (kontrolného orgánu Odberateľa) neumožňujú financovanie plnenia Zmluvy. Odberateľ je tiež oprávnený písomne odstúpiť od Zmluvy v prípade, ak Odberateľovi bude doručená správa z kontroly verejného obstarávania, výsledkom ktorého bolo uzatvorenie Zmluvy, ktorou príslušný orgán neschválil predmetné verejné obstarávanie.
  6. Odberateľ má právo odstúpiť od Zmluvy s okamžitou platnosťou, prípadne neuzavrieť Zmluvu v prípade, ak Slovenská republika alebo zriaďovateľ Odberateľa oznámi, že začal, alebo začne centrálne verejné obstarávanie na Predmet zákazky - dodanie elektriny, t.j., že zabezpečí pre štátne inštitúcie výhodnejšie ceny elektrickej energie.
  7. Odberateľ je oprávnený odstúpiť od Zmluvy uzavretej s Dodávateľom, ktorý nebol v čase uzavretia Zmluvy zapísaný v registri partnerov verejného sektora, alebo ktorého subdodávatelia alebo subdodávatelia podľa osobitného predpisu (zákon č. 315/2016 Z. z.), ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ak bol vymazaný z registra partnerov verejného sektora, alebo ak mu bol právoplatne uložený zákaz účasti vo verejnom obstarávaní podľa § 183 ods. 2 písm. b) Zákona o verejnom obstarávaní.
  8. Odberateľ je oprávnený odstúpiť od tejto Zmluvy v prípade, ak príslušný orgán vydá rozhodnutie, nariadenie, odporúčanie alebo iný právny akt, na základe ktorého nemožno uskutočniť plnenie podľa tejto Zmluvy, alebo ak toto plnenie možno uskutočniť za sťažených alebo obmedzujúcich podmienok, ktoré by boli v rozpore s účelom plnenia.
  9. Odberateľ je oprávnený odstúpiť od Zmluvy pri podstatnom porušení Zmluvy. Za podstatné porušenie Zmluvy za považuje porušenie bodov 2.3, 2.4 a 2.5 článku II. tejto Zmluvy.
  10. Dodávateľ je oprávnený odstúpiť od Zmluvy v prípade, ak je Odberateľ v omeškaní s platbou riadne vystavenej Dodávateľovej faktúry dlhšie ako 30 dní.
  11. Odstúpenie od Zmluvy musí byť písomné, pričom účinky odstúpenia nastanú dňom doručenia písomného odstúpenia od Zmluvy druhej Zmluvnej strane.
  12. Každá zo Zmluvných strán je oprávnená Zmluvu vypovedať aj bez uvedenia dôvodu s výpovednou lehotou 3 mesiace plynúcou od prvého dňa mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
  13. Zmluvu možno ukončiť aj písomnou dohodou Zmluvných strán, a to ku dňu uvedenému v tejto písomnej dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy.
  14. Zánikom Zmluvy nie je dotknutý nárok Zmluvnej strany na náhradu škody vzniknutej porušením Zmluvy druhou Zmluvnou stranou a iné nároky Zmluvnej strany vzniknuté v súvislosti s porušením Zmluvy druhou Zmluvnou stranou, nároky Odberateľa vyplývajúce z poskytnutej záruky na jeho plnenia, ustanovenia Zmluvy vzťahujúce sa k riešeniu sporov medzi Zmluvnými stranami a iné ustanovenia Zmluvy, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy.

### Článok X.

### Subdodávatelia

**10.1**  V prípade, že Dodávateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe Zmluvy o subdodávke. Dodávateľ zodpovedá aj za svojich subdodávateľov vo vzťahu k registru partnerov verejného sektora. Subdodávatelia Dodávateľa, ktorí majú povinnosť zapisovať sa do registra partnerov verejného sektora, musia byť v ňom v zmysle § 11 Zákona o verejnom obstarávaní zapísaní po celú dobu trvania Zmluvy. Ak došlo k výmazu subdodávateľa z registra partnerov verejného sektora, je Dodávateľ povinný bezodkladne túto skutočnosť oznámiť Odberateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 a § 11 Zákona o verejnom obstarávaní. Ak má subdodávateľ povinnosť byť zapísaný v registri partnerov verejného sektora a dôjde k jeho výmazu, nie je odo dňa výmazu oprávnený podieľať sa na plnení predmetu Zmluvy.

* 1. V prípade, ak Dodávateľ bude poskytovať služby podľa tejto Zmluvy prostredníctvom subdodávateľa, je povinný o tejto skutočnosti informovať Odberateľa a uviesť subdodávateľov v bode číslo 6.4. tohto článku Zmluvy Zoznam subdodávateľov. Dodávateľ je povinný do piatich pracovných dní písomne oznámiť Odberateľovi akúkoľvek zmenu údajov o subdodávateľovi. Subdodávateľ Dodávateľa musí spĺňať rovnaké podmienky účasti týkajúce sa osobného postavenia a nesmú u neho existovať dôvody na vylúčenie z verejného obstarávania a musí mať oprávnenie poskytovať službu vo vzťahu k tej časti predmetu zákazky, ktorú má subdodávateľ plniť. V prípade, ak subdodávateľ Dodávateľa nebude spĺňať podmienky podľa predchádzajúcej vety, Odberateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich pracovných dní odo dňa doručenia žiadosti podľa predchádzajúcej vety.
  2. Dodávateľ je počas trvania tejto Zmluvy oprávnený zmeniť subdodávateľa a súčasne je povinný o tejto skutočnosti informovať Odberateľa.
  3. Dodávateľ vyhlasuje, že na plnení Predmetu Zmluvy podľa článku I. tejto Zmluvy sa budú podieľať nasledovní subdodávatelia, ktorí sú Dodávateľovi známi v čase uzavretia tejto Zmluvy:

|  |  |  |  |  |  |
| --- | --- | --- | --- | --- | --- |
| **Por. č.\*** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

*\*V prípade potreby doplniť riadok pre ďalšieho subdodávateľa*

* 1. Ak Dodávateľ neuvedie v bode 10.4. tohto článku Zmluvy požadované údaje, Odberateľ má zato, že na plnení Predmetu zmluvy podľa Zmluvy sa nebudú podieľať subdodávatelia a celý Predmet zmluvy bude Dodávateľ realizovať vlastnými kapacitami.
  2. Dodávateľ je povinný oznámiť Odberateľovi akúkoľvek zmenu/doplnenie údajov o subdodávateľovi uvedenom v bode 10.4. tohto článku Zmluvy najneskôr do piatich (5) dní, odo dňa kedy daná zmena nastala.
  3. V prípade zmeny/doplnenia subdodávateľa počas plnenia tejto Zmluvy, je Dodávateľ povinný najneskôr päť (5) pracovných dní pred plánovanou zmenou predložiť Odberateľovi písomné oznámenie o zmene/doplnení subdodávateľa, ktoré bude obsahovať minimálne: podiel zákazky, ktorý má Dodávateľ v úmysle zadať subdodávateľovi, predmet subdodávok, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti podľa § 41 ods. 1 písm. b) Zákona o verejnom obstarávaní.

**10.5** Ak navrhovaný subdodávateľ nespĺňa podmienky účasti podľa § 41 ods. 1 písm. b) Zákona o verejnom obstarávaní, Odberateľ písomne požiada Dodávateľa o jeho nahradenie. Dodávateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Odberateľ neurčil dlhšiu lehotu.

**Článok XI.**

**Ostatné ustanovenia**

* 1. Dodávateľ zodpovedá za spôsobenú škodu v rozsahu stanovenom slovenskými právnymi predpismi.
  2. Dodávateľ sa zaväzuje strpieť výkon kontroly/auditu, overovania oprávnenými orgánmi a inštitúciami, ktoré budú súvisieť s plnením predmetu tejto Zmluvy a je tiež povinný poskytnúť oprávneným osobám všetku potrebnú súčinnosť. Porušenie tejto povinnosti Dodávateľa je podstatným porušením Zmluvy, ktoré oprávňuje Odberateľ od Zmluvy odstúpiť.
  3. Písomnosti podľa tejto Zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať výpoveď Zmluvy a odstúpenie od Zmluvy. Písomnosti doručované elektronickými prostriedkami sa považujú za doručené momentom odoslania, pričom keď sú písomnosti doručované elektronickými prostriedkami, vyžaduje sa informovanie druhej Zmluvnej strany o prijatí písomnosti.
  4. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v Zmluve alebo na korešpondenčnej adrese písomne oznámenej Zmluvnej strane, považujú sa písomnosti za doručené momentom vrátenia zásielky odosielateľovi. V prípade, ak zásielku nemožno na adrese podľa tohto odseku doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
  5. Spory týkajúce sa kvality poskytnutých plnení budú Zmluvné strany riešiť so zreteľom na záujem zabezpečiť celý rozsah a účel Zmluvy zmierlivo. V prípade, že aj napriek tejto snahe nebude možné sporné otázky riešiť konsenzuálne, rozhodne o nich miestne a vecne príslušný súd v Slovenskej republike na základe podania jednej zo Zmluvných strán.
  6. Dodávateľ je oprávnený postúpiť práva a povinnosti zo Zmluvy v prospech tretej osoby výlučne na základe predchádzajúceho písomného súhlasu Odberateľa.

**Článok XII.**

**Záverečné ustanovenia**

* 1. Zmluvné strany sa dohodli, že v prípade rozporu medzi Zmluvou a VOP, ktoré tvoria Prílohu č.2 Zmluvy, budú rozhodujúce ustanovenia v Zmluve.
  2. Právne vzťahy neupravené touto Zmluvou sa riadia príslušnými ustanoveniami Obchodného zákonníka v platnom znení a ostatnými všeobecne záväznými právnymi predpismi platnými v SR.
  3. Zmluvu možno meniť, doplniť alebo zrušiť iba písomne, a to na základe vzájomnej dohody Zmluvných strán podpísanej ich oprávnenými zástupcami. K návrhom dodatkov ku  Zmluve sa Zmluvné strany zaväzujú vyjadriť v lehote do 15 dní odo dňa doručenia návrhu dodatku druhej Zmluvnej strane.
  4. Zmluvné strany podpisom Zmluvy vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, že budú spracovávať osobné údaje, s ktorými prídu do styku pri plnení Zmluvy. Tieto osobné údaje budú spracovávať, za účelom plnenia Zmluvy, jej archivácie podľa príslušných právnych predpisov a podmienok stanovených Zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti Zmluvy a uplynutí zákonných lehôt budú všetky osobné údaje vymazané.
  5. Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR Odberateľom, v súlade s ustanovením § 5a zákona NR SR č. 211/2000 Z. z. o slobodnom prístupe k informáciám v znení neskorších predpisov, v spojení s ustanovením § 47a zákona č. 40/1964 Zb. Občianskeho zákonníka v platnom znení, ak v Zmluve nie je uvedený iný dátum účinnosti.
  6. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok k Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obe Zmluvné strany.
  7. Táto Zmluva bola vyhotovená v štyroch rovnopisoch, z ktorých Odberateľ obdrží tri a Dodávateľ jeden rovnopis.
  8. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných podmienok.
  9. Neoddeliteľnou súčasťou tejto Zmluvy sú nasl. prílohy:

Príloha č. 1 – Návrh uchádzača na plnenie kritéria,

Príloha č. 2 – Všeobecné podmienky Dodávateľa.

V Bratislave dňa ..................... V Bratislave dňa .....................

**za Dodávateľa**  **za Odberateľa**

................................................................. .................................................................

**Slovenská inovačná a energetická agentúra**

Ing. Peter Blaškovitš.

konateľ generálny riaditeľ